
Nr.                                                                                                                          SE APROBĂ,

                                                                                                                                   PRIMAR

                                                                                                                    Dr. Ing. GHEORGHE CIUHANDU
REFERAT
privind stabilirea cuantumului maxim, precum şi a condiţiilor de acordare a prestaţiilor financiare excepţionale acordate conform prevederilor Legii nr.272/2004 privind protecţia şi promovarea drepturilor copilului


Prin Hotărârea Consiliului Local al Municipiului Timişoara nr.466 din data de 20.12.2005  s-a înfiinţat Serviciul pentru Protecţia Copilului şi Familiei, prin reorganizarea Centrului de tranzit pentru minori “Sf.Nicolae”,  în subordinea Direcţiei de Asistenţă Socială Comunitară Timişoara. Scopul  principal al noului serviciu este furnizarea de servicii sociale primare în vederea  prevenirii separării copilului de familia sa, conform Legii nr. 272/2004 privind protecţia şi promovarea drepturilor copilului, respectiv acordarea de prestaţii sociale care să contribuie la menţinerea copilului în familia naturală.


Conform art. 121 din Legea nr.272/2004 privind protecţia şi promovarea drepturilor copilului, primarii acordă prestaţii financiare excepţionale, în situaţia în care familia care îngrijeşte copilul se confruntă temporar cu probleme financiare determinate de o situaţie excepţională şi care pune în pericol dezvoltarea armonioasă a copilului.


Prestaţiile exceptionale se acordă cu prioritate copiilor ale căror familii nu au posibilitatea sau capacitatea de a acorda copilului îngrijirea corespunzătoare.
 
În funcţie de fiecare caz în parte, primarul decide, prin dispoziţie, cu privire la acordarea prestaţiei financiare exceptionale şi cuantumul acesteia. 


Conform art.122 din Legea nr.272/2004, Consiliul Local stabileşte prin hotărâre cuantumul maxim, precum şi condiţiile de acordare a prestaţiilor financiare excepţionale. 


Conform art. 123 din Legea 272/2004  prestaţiile financiare excepţionale pot fi acordate şi sub formă de prestaţii în natură, pe baza dispoziţiei primarului.

Având în vedere cele de mai sus, propunem aprobării dumneavoastră cuantumul maxim, precum şi condiţiile de acordare a prestaţiilor financiare excepţionale.

Cuantumul maxim, precum şi condiţiile de acordare a prestaţiilor financiare excepţionale vor fi prezentate în anexă la hotarârea de consiliu local..

